Bolesť po operácii predkolenia
Dobrý deň,som po operacii predkolenia ,(tyčka,sroby)beriemFraxiparine,aescin,Dalcin.Mozem si okolie natierat od bolesti kremom OlfenForte,poprípade aké lieky od bolesti si dat.Dakujem.
Dobrý deň,
ďakujeme za Vašu otázku.
Lokálne potieranie neporušenej kože liekom Olfen forte nie je po chirurgickom zákroku vylúčené, pokiaľ Vám jeho aplikáciu odporúčil ošetrujúci lekár, ktorému sú známe všetky potrebné okolnosti (doba uplynutá od operácie, stav rany, prípadné pooperačné komplikácie a pod.). Z voľnopredajných liekov je popri súbežnej liečbe Fraxiparinom, Dlacinom C a Aescinom bezpečné podávanie lieku s obsahom účinnej látky paracetamol (Panadol Novum, Paralen, Paracetamol). Zvyčajne však býva tlmenie bolesti v krátkej dobe po operácii v manažmente lekára. Preto ak paracetamol neprinesie očakávaný účinok, vhodnú liečbu bolesti odporúčam konzultovať s ním.
Prajem skoré zotavenie.
S pozdravom
PharmDr. Veronika Kiabová